OSNOVNA ŠKOLA „DOBRIŠA CESARIĆ“

SLAVONSKA 8

34000 POŽEGA

KLASA: 400-04/24-01/01

URBROJ: 2177-1-23-01-24-01

Požega, 25.03.2024.

Temeljem čl.58. Statuta škole dostavlja se Školskom odboru na razmatranje i usvajanje Izvještaj o izvršenju financijskog plana za razdoblje od 01.01.2023. do 31.12.2023.g. Pravni temelj za donošenje predmetnog izvještaja je u odredbama Zakona o proračunu (NN 144/2021), Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20, 147/20) te važećeg Statuta OŠ „Dobriša Cesarić“.

IZVJEŠTAJ O IZVRŠENJU FINANCIJSKOG PLANA ZA RAZDOBLJE OD 01.01.2023. DO 31.12.2023.GODINE

Godišnji izvještaj o izvršenju financijskog plana OŠ „Dobriša Cesarić“ Požega za 2023.g. sadrži:

1. Opći dio financijskog plana koji čini Račun prihoda i rashoda i Račun financiranja na razini odjeljka ekonomske klasifikacije (prilog tablice),
2. Posebni dio financijskog plana po programskoj klasifikaciji i izvorima financiranja na razini odjeljka (prilog tablice),
3. Posebni izvještaji koji sadrže Izvještaj o zaduživanju na domaćem i stranom tržištu novca i kapitala, Izvještaj o korištenju sredstava fondova Europske unije, Izvještaj o danim zajmovima i potraživanjima po danim zajmovima, Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova, Izvještaj o danim jamstvima i plaćanjima po protestiranim jamstvima
4. Obrazloženje ostvarenja prihoda i primitaka, rashoda i izdataka.

Financijski plan za 2023.g. usvojen je na sjednici Školskog odbora dana 07.12.2022., I. rebalans usvojen je na sjednici Školskog odbora dana 27.03.2023., II. rebalans usvojen je na sjednici Školskog odbora dana 08.09.2023., dok je III. Rebalans usvojen na sjednici Školskog odbora dana 21.12.2023.

1. OPĆI DIO

Opći dio godišnjeg izvještaja o izvršenju financijskog plana OŠ „Dobriša Cesarić“ Požega za 2023. godinu sadrži:

|  |  |
| --- | --- |
| 1. RAČUN PRIHODA I RASHODA
 |  EUR |
| Prihodi poslovanja  |  1.740.426,91 |
|  *UKUPNI PRIHODI* |  *1.740.426,91* |
| Rashodi poslovanja |  1.705.840,89 |
| Rashodi za nabavu nefinancijske imovine  | 16.545,67 |
|  *UKUPNI RASHODI* |  *1.722.386,56* |
|  VIŠAK / MANJAK | 18.040,35 |
| B. RAČUN ZADUŽIVANJA / FINANCIRANJA |   |
| Primici od financijske imovine i zaduživanja  | 0,00 |
| Izdaci za financijsku imovinu i otplate zajmova  | 0,00 |
|  NETO ZADUŽIVANJE / FINANCIRANJE | 0,00 |
| C. RASPOLOŽIVA SREDSTVA IZ PRETHODNIH GODINA |   |
| UKUPNI DONOS VIŠKA/MANJKA IZ PRETHODNE(IH) GODINA | 5.974,92 |
|  |  |
| VIŠAK/MANJAK + NETO ZADUŽIVANJE/FINANCIRANJE + RASPOLOŽIVA SREDSTVA IZ PRETHODNIH GODINA |   24.015,27 |

U izvještajnom razdoblju u financijskom planu OŠ „Dobriša Cesarić“ Požega ostvareni su ukupni prihodi i primici u iznosu 1.740.426,91 eur, a ukupni rashodi i izdaci u iznosu 1.722.386,56 eur. Iz navedenog proizlazi višak prihoda od 18.040,35 eur, koji sa prenesenim viškom iz prethodnog razdoblja u iznosu 5.974,92 eur čini višak prihoda raspoloživ u sljedećem razdoblju u iznosu 24.015,27 eur.

Prihodi i rashodi, te primici i izdaci na razini odjeljka ekonomske klasifikacije utvrđuju se u Računu prihoda i rashoda i Računu financiranja.

1. POSEBNI DIO

Rashodi poslovanja i rashodi za nabavu nefinancijske imovine u financijskom planu OŠ „Dobriša Cesarić“ Požega ostvareni u ukupnom iznosu 1.722.386,56 eur raspoređuju se po programima u Posebnom dijelu financijskog plana.

1. POSEBNI IZVJEŠTAJI

*Izvještaj o zaduživanju na domaćem i stranom tržištu novca i kapitala*

OŠ „Dobriša Cesarić“ Požega u razdoblju 01.01.2023. – 31.12.2023. nije se zaduživala na domaćem i stranom tržištu novca i kapitala.

*Izvještaj o korištenju sredstava fondova Europske unije*

OŠ „Dobriša Cesarić“ Požega u razdoblju 01.01.2023. – 31.12.2023. nije koristila sredstva fondova Europske unije.

*Izvještaj o danim zajmovima i potraživanjima po danim zajmovima*

OŠ „Dobriša Cesarić“ Požega u razdoblju 01.01.2023. – 31.12.2023. nije davala zajmove, te nema potraživanja po danim zajmovima.

*Izvještaj o stanju potraživanja i dospjelih obveza te o stanju*

 *potencijalnih obveza po osnovi sudskih sporova*

Nenaplaćena potraživanja na dan 31.12.2023. 7.256,18 eur

Dospjele obveze na dan 31.12.2023. 647,69 eur

Potencijalne obveze po osnovi sudskih sporova na dan 31.12.2023. 0,00 eur

*Izvještaj o danim jamstvima i plaćanjima po protestiranim jamstvima*

OŠ „Dobriša Cesarić“ Požega u razdoblju 01.01.2023. – 31.12.2023. nije davala jamstva niti je imala plaćanja po protestiranim jamstvima.

1. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA
	1. OPĆI DIO

Opći dio sadrži:

* Sažetak A. Računa prihoda i rashoda i B. Računa financiranja
* A. Račun prihoda i rashoda – prihodi i rashodi se iskazuju prema ekonomskoj klasifikaciji, prema izvorima financiranja i prema funkcijskoj klasifikaciji
* B. Račun financiranja - OŠ „Dobriša Cesarić“ Požega nema račun financiranja pa se primici i izdaci ne iskazuju prema ekonomskoj klasifikaciji ni prema izvorima financiranja
	+ 1. SAŽETAK A. RAČUNA PRIHODA I RASHODA I B. RAČUNA FINANCIRANJA

Sažetak A. Računa prihoda i rashoda i B. Računa financiranja sadrži prikaz ukupno ostvarenih prihoda i primitaka, ostvarenih rashoda i izdataka na razini razreda ekonomske klasifikacije, kao i višak/manjak.

* + 1. A. RAČUN PRIHODA I RASHODA – PRIHODI I RASHODI PREMA IZVORIMA FINANCIRANJA

Ukupno ostvareni prihodi poslovanja u financijskom planu za razdoblje 01.01.2023. – 31.12.2023. godine iznose 1.740.426,91 eur, a njihova struktura je sljedeća:

* Izvor Opći prihodi i primici – prihodi od osnivača iznose 227.519,50 eur
* Izvor Vlastiti prihodi – prihodi od najma dvorane iznose 14.330,84 eur
* Izvor Prihodi za posebne namjene – prihodi iznose 42.253,84 eur, a odnose se na prihode za produženi boravak, prihode od osiguravajućeg društva za refundaciju štete
* Izvor Pomoći – prihodi iznose 1.454.933,29 eur, a odnose se na prihode iz proračuna za plaće, prihode za financiranje besplatne užine za sve učenike, prihode iz proračuna za financiranje nabavke udžbenika za sve učenike, prihode od Županije Požeško-slavonske za sufinanciranje natjecanja, prihode od Agencije za odgoj i obrazovanje i Hrvatskog školskog sportskog saveza, prihode za financiranje namirnica iz projekta Naša školska užina i Školska shema i prihode od projekta ERASMUS+
* Izvor Donacije – prihodi od turističkih agencija u iznosu 1.389,44 eur
	+ 1. A. RAČUN PRIHODA I RASHODA – PRIHODI I RASHODI PREMA EKONOMSKOJ KLASIFIKACIJI

Vrijednosno najznačajniji prihodi, a time i rashodi po izvorima Financijskog plana čine pomoći, zatim opći prihodi i primici, prihodi za posebne namjene, vlastiti prihodi, te donacije.

Ukupno ostvareni rashodi u financijskom planu za razdoblje 01.01.2023. – 31.12.2023. godine iznose 1.722.386,56 eur, a njihova struktura je sljedeća:

* Rashodi za zaposlene u iznosu 1.355.056,66 eur
* Materijalni rashodi u iznosu 295.249,03 eur
* Financijski rashodi u iznosu 2.190,09 eur
* Naknade građanima i kućanstvima na temelju

 osiguranja i druge naknade u iznosu 50.393,95 eur

* Ostali rashodi u iznosu 2.951,16 eur
* Rashodi za nabavu proizvedene dugotrajne imovine u iznosu 16.545,67 eur.
	1. UKUPNI PRIHODI/PRIMICI I RASHODI/IZDACI – VIŠAK/MANJAK

U izvještajnom razdoblju u financijskom planu OŠ „Dobriša Cesarić“ Požega ostvareni su ukupni prihodi i primici u iznosu 1.740.426,91 eur, a ukupni rashodi i izdaci u iznosu 1.722.386,56 eur. Iz navedenog proizlazi višak prihoda od 18.040,35 eur koji sa prenesenim viškom iz prethodnog razdoblja u iznosu 5.974,92 eur čini višak prihoda raspoloživ u sljedećem razdoblju u iznosu 24.015,27 eur.

Stanje novčanih sredstava na početku proračunske godine iznosi 16.087,02 eura, a stanje novčanih sredstava na kraju proračunske godine iznosi 39.251,45 eur.

* 1. POSEBNI DIO

Posebni dio sadrži:

* Izvršenje financijskog plana po programskoj klasifikaciji i izvorima financiranja
	+ 1. POSEBNI DIO – IZVRŠENJE PO PROGRAMSKOJ KLASIFIKACIJI

Osnovna škola „Dobriša Cesarić“ Požega javna je ustanova koja obavlja djelatnost odgoja i osnovnog obrazovanja na temelju Zakona o ustanovama i Zakona o odgoju i obrazovanju u osnovnoj i srednjoj školi (u daljnjem tekstu Zakon).

Temeljem Odluke Vlade Republike Hrvatske Ministarstvo prosvjete i športa je u 2002. godini prenijelo osnivačka prava na Grad Požegu. Sjedište škole je u Požegi. Škola ima područnu školu koja se nalazi u Novoj Lipi.

Djelatnost škole obuhvaća odgoj i osnovno obrazovanje djece i mladih i osnovno školovanje odraslih. Škola provodi svoju djelatnost na temelju nastavnog plana i programa osnovnog obrazovanja, koji je donio resorni ministar svojom Odlukom objavljenom u Narodnim novinama 102/06 te nacionalnog i školskog kurikuluma.

Nastava je ustrojena po razredima, a izvodi se u razrednim odjelima. Razredni odjeli ustrojavaju se sukladno Zakonu i Pedagoškom standardu. Slijedom toga u OŠ „Dobriša Cesarić“ ima ukupno 25 razrednih odjela; od toga broja 12 razrednih odjela razredne nastave, 12 razrednih odjela predmetne nastave i 1 kombinirani razredni odjel u PŠ Nova Lipa.

Osim nastave u školi se ustrojavaju i izvannastavne aktivnosti radi proširivanja obrazovnih sadržaja te poticanja individualnih sklonosti. U izvođenju odgojno obrazovnih sadržaja škola surađuje s drugim školama, ustanovama te udrugama.

Radi upotpunjavanja obrazovnih sadržaja škola organizira poludnevne, jednodnevne izlete i višednevne ekskurzije, kao i terensku nastavu.

U školi je organizirana prehrana za učenike. Troškove prehrane snosi Ministarstvo za sve učenike škole.

Također je organiziran produženi boravak za učenike prvih i drugih razreda, u kojem boravi 64 učenika u tri razredna odjela. Dio troškova produženog boravka financiraju roditelji, a troškove bruto plaće, doprinosa i poreza i naknada za 3 učiteljice u produženom boravku financira Grad Požega.

U školi su ustrojene dvije službe:

- stručno pedagoška i

- administrativno tehnička.

Stručno pedagoška služba obavlja poslove u vezi s izvođenjem nastavnog plana i programa te neposrednog odgojno obrazovnog rada s učenicima.

Administrativno tehnička služba obavlja opće, pravne, kadrovske poslove, računovodstveno – knjigovodstvene poslove, poslove čuvanja i vođenja pedagoške dokumentacije, tehničkog održavanja i rukovanja opremom i uređajima, poslove održavanja čistoće objekta i okoliša i poslove pripreme hrane i pića.

Škola ima 67 zaposlenika. Od toga broja 16 je administrativno tehničko osoblje, a ostalo su stručno pedagoška služba.

Financijskim planom za 2023.g. planirana su sredstva za provođenje programa odgoja i obrazovanja koja su realizirana kroz sljedeće projekte i aktivnosti:

|  |  |  |  |
| --- | --- | --- | --- |
| **9755 OŠ "DOBRIŠA CESARIĆ"** | **Izvorni plan 2023. €** | **Tekući plan 2023. €** | **Izvršenje 31.12.2023. €** |
| PROGRAM 6000 REDOVNA DJELATNOST OSNOVNOG ŠKOLSTVA | 129.410,00 | 129.410,00 | 129.408,68 |
| PROGRAM 7000 REDOVNA DJELATNOST OSNOVNOG ŠKOLSTVA - IZNAD ZAKONSKI STANDARD | 1.687.326,00 | 1.687.326,00 | 1.592.977,88 |

**NAZIV PROGRAMA: REDOVNA DJELATNOST OSNOVNOG ŠKOLSTVA - ZAKONSKI STANDARD**

 Ovim programom osiguravaju se sredstva za redovan rad škole kroz materijalne i financijske rashode, kao što su: stručno usavršavanje zaposlenih, premije osiguranja imovine, režijski troškovi, usluge tekućeg održavanja zgrade i opreme, ostali rashodi poslovanja te nabava lektire, računalne opreme, učioničkog namještaja te ostale opreme potrebne za kvalitetnije obavljanje djelatnosti iz decentraliziranih izvora.

 Program je usmjeren je na poticanje učenika na istraživačku nastavu, izražavanje kreativnosti, talenata i sposobnosti kroz slobodne aktivnosti, natjecanja, uključivanje u aktivnosti i projekte na nivou grada i županije, školske projekte, priredbe i manifestacije u školi, poticanje za sudjelovanje na sportskim aktivnostima, uključivanje kroz natjecanja na školskoj razini i šire, poticanje pozitivnih vrijednosti i nagrađivanje najuspješnijih učenika.

|  |  |  |  |
| --- | --- | --- | --- |
| **PROGRAM 6000 REDOVNA DJELATNOST OSNOVNOG ŠKOLSTVA** | **Izvorni plan 2023. €** | **Tekući plan 2023. €** | **Izvršenje****31.12.2023. €** |
| Aktivnost A600001 OSNOVNA AKTIVNOST OSNOVNOG ŠKOLSTVA | 119.240,00 | 119.245,00 | 119.244,42 |
| Kapitalni projekt K600001 NABAVA OPREME U OSNOVNOM ŠKOLSTVU | 8.840,00 | 8.837,00 | 8.836,55 |
| Kapitalni projekt K600003 NABAVA KNJIGA U OSNOVNOM ŠKOLSTVU | 1.330,00 | 1.328,00 | 1.327,71 |

**Osnovna aktivnost osnovnog školstva** – odnosi se na materijalne i financijske rashode iz decentraliziranih izvora potrebnih za redovno obavljanje djelatnosti.

**Nabava opreme** – odnosi se na rashode za nabavu računala i računalne opreme, uredskog namještaja, te ostalih uređaja i opreme potrebne za kvalitetnije obavljanje djelatnosti iz decentraliziranih izvora.

**Nabava knjiga** – odnosi se na rashode za nabavu lektire potrebne za povećane knjižničnog fonda i kvalitetnije odvijanje nastavnog procesa.

***Pokazatelji uspješnosti kroz zadane ciljeve:***

***Županijska / regionalna natjecanja –*** glavni cilj je potaknuti učenike na sudjelovanje u dodatnoj nastavi, te u sportskim aktivnostima kako bi razvijali svoje sposobnosti, potencijale i talente.

Tijekom 2023.g. na županijskim natjecanjima u znanju sudjelovao je 50 učenika, a na županijskim sportskim natjecanjima sudjelovalo je 100 učenika.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Županijska/regionalna natjecanja* | *Učenike se potiče na sudjelovanje u dodatnoj nastavi, te sportskim aktivnostima kako bi razvijali svoje sposobnosti, potencijale i talente* | *Učenik* | *115* | *120* | *120* | *150* |

***Državna natjecanja –*** glavni cilj je potaknuti učenike na sudjelovanje u dodatnoj nastavi, te u sportskim aktivnostima kako bi razvijali svoje sposobnosti, potencijale i talente te se dokazali na državnoj razini u rangu sa najuspješnijim učenicima.

Tijekom 2023.g. na državnom natjecanju u znanju sudjelovalo je 10 učenika, a na državnim sportskim natjecanjima sudjelovalo je 52 učenika

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Državna natjecanja* | *Učenike se potiče na sudjelovanje u dodatnoj nastavi, te sportskim aktivnostima kako bi razvijali svoje sposobnosti, potencijale i talente* | *Učenik* | *40* | *40* | *40* | *62* |

***Školski projekti/priredbe/manifestacije –*** glavni cilj je da učenici kroz aktivnosti stječu kompetencije komuniciranja na materinjem jeziku, razvijaju socijalna i građanska prava i dužnosti kao dio zajednice, razvijaju i osvještavaju vlastitu kulturološku dimenziju. Provedeni školski projekti: Cesarić u Cesariću, Čajanka povodom Svjetskog dana čitanja naglas, Valentinovo, "Revolucija digitalne pismenosti" s micro:bitovima u razrednoj nastavi, 100. dan Škole, Dan sigurnijeg interneta, GlagoMatika, Dan ružičastih majica, Svjetski Dan voda, Ruksak pun kulture, Moj Grad, Prošlost zavičaja, Dan broja PI, U borbi protiv nevidljivog neprijatelja, Eksperiment u nastavi matematike, Djevojčice u STEM-u, Ordinacija Cesarići, Suvremeni dječji autori, Tragom požeških autora, Video najave pročitanih djela, Mali Peićevci, Money, Money, Money, „You can do it!“ – Science project for young makers, DanBezVeze u Cesariću, Dan Škole, Europski dan jezika, Dan kruha – zahvalnosti za plodove zemlje, Mladi čuvari prirode, Martinje i okusi jeseni, Preventivni projekt Lily, Usvoji znanja da šteta bude manja, Sv. Nikola u Školi, Humanitarni malonogometni turnir za Udrugu Mali princ, Sudjelovanje u projektu Udruge La Bella Vita iz Kutjeva, Europski dan jezika 2023., Europski tjedan programiranja, Mladi čuvari prirode – posjet Sovskom jezeru, Tjedan kodiranja: Loop-Art Adventures - Artistic Unplugged Coding for Kidas

U projekte su uključeni i učenici razredne nastave i učenici predmetne nastave u skladu sa interesima učenika. U projekte je bilo uključeno 450 učenika.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Povećanje broja učenika koji su uključeni u različite školske projekte/ priredbe/ manifestacije* | *Učenike se kroz različite projekte potiče: izrađivati pozitivan stav prema radu i stjecanju novih znanja, usavršavati suradnju i korektne odnose među učenicima, razvijati logičko mišljenje te jasnoću i preciznost pismenog i grafičkog načina izražavanja, usvajanje zdravih životnih navika, izražavanje kreativnosti...* | *Broj učenika* | *350* | *370* | *370* | *450* |

***Posjeti kulturnim manifestacijama*** – glavni cilj je razvijanje interesa za kulturnim manifestacijama, osvještavanje važnosti kulturnog pristupa gledanju kazališnih predstava, razvijanje ljubavi prema kazališnoj umjetnosti te etičkih vrijednosti i estetskog ukusa, razvijanje kulture ponašanja u kazalištu i pri drugim manifestacijama. Učenici razredne nastave posjetili su kazališnu predstavu "Želim biti, hoću biti" i „Tonka će sutra“. Organiziran je odlazak na radionice u Gradsku knjižnicu, Požešku kuću, koncert u Glazbenoj školi, posjet Humanitarnom sajamu edukativno humanitarni školski projekt "Gladnoj djeci za školski obrok "Mary meals" u OŠ Antuna Kanižlića, sudjelovanje na Požeškom maskenbalu, sudjelovanje u manifestaciji Dječjeg tjedna, Dana policije - Sajam mogućnosti: "Budi navijač, a ne razbijač", sudjelovanje u kulturnom programu Martinje i okusi jeseni, posjet Danima otvorenih vrata udruga grada Požege, učenici 3.a sudjelovali na smotri " Lutkarska zraka", učenici četvrtih razreda posjetili Policijsku postaju Požeško - slavonske županije i poslušali program MAH, sudjelovanje u obilježavanju Europskog dana jezika, u šetališnoj zoni grada Požege, sudjelovanje na LiDraNu 2023. u Osnovnoj školi Zdenka Turkovića Kutjevo, sudjelovanje i posjet Festivalu matematike pod nazivom Vallis aurea mathematicorum – Zlatna dolina matematike u Katoličkoj osnovnoj školi u Požegi, posjet izložbi "EURO NA KOTAČIMA", informativna kampanja za zamjenu hrvatske kune eurom, STEM fest u Požegi - sudjelovanje u radionicama Kemija u boji, Kriptografija, Neuronska postaja, Vidjeti okom nevidljivo, proljeće u Požegi, Posjet OŠ Zdenka Turkovića u Kutjevu povodom Međunarodnog dana pismenosti, Književni susret s našom kolegicom i autoricom Đurđicom Gatjal, Radionica za poticanje čitanja sa Violetom Drvenkar, Dan sjećanja na žrtve Domovinskog rata i Dan sjećanja na žrtve Vukovara i Škabrnje, Posjet 3.b i 4.a Domu umirovljenika Požega, Susret književnika Krešimira Čanića s učenicima šestih razreda.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Povećanje broja organiziranih posjeta razrednih skupina kulturnim manifestacijama* | *Organiziranjem posjeta razrednih skupina kulturnim manifestacijama djecu se upoznaje s umjetničkim i kulturnim svijetom te ih se na taj način potiče na izražavanje kreativnosti* | *Broj posjeta kazalištima, muzejima, koncertima i sl.* | *5* | *6* | *6* | *22* |

**NAZIV PROGRAMA: REDOVNA DJELATNOST OSNOVNOG ŠKOLSTVA – IZNAD ZAKONSKI STANDARD**

Ovim programom osiguravaju se sredstva za redovan rad škole kroz rashode za sve zaposlene, za učiteljice u produženom boravku (plaće i materijalna prava), nabava udžbenika i radnih bilježnica, nabava namirnica za školsku užinu i produženi boravak, usluge tekućeg održavanja zgrade i opreme, rashode za službena putovanja u sklopu raznih projekata, te nabava lektire, računalne opreme, učioničkog namještaja te ostale opreme potrebne za kvalitetnije obavljanje djelatnosti škole.

Program je usmjeren na osiguranje sredstva za rad produženog boravka, školske kuhinje, uključivanja i sudjelovanja na raznim natjecanjima i sportskim aktivnostima, uključivanje u aktivnosti i razne projekte.

|  |  |  |  |
| --- | --- | --- | --- |
| **PROGRAM 7000 REDOVNA DJELATNOST OSNOVNOG ŠKOLSTVA - IZNAD ZAKONSKI STANDARD** | **Izvorni plan 2023. €** | **Tekući plan 2023. €** | **Izvršenje****31.12.2023. €** |
| Aktivnost A700001 OSNOVNA AKTIVNOST OSNOVNOG ŠKOLSTVA  | 216.915,00 | 216.915,00 | 166.943,22 |
| Aktivnost A700002 OSNOVNA AKTIVNOST OSNOVNOG ŠKOLSTVA - MZO | 1.449.635,00 | 1.449.635,00 | 1.419.653,25 |
| Kapitalni projekt K700001 NABAVA OPREME U OSNOVNOM ŠKOLSTVU | 13.876,00 | 13.876,00 | 5.584,75 |
| Kapitalni projekt K700003 NABAVA KNJIGA U OSNOVNOM ŠKOLSTVU | 6.900,00 | 6.900,00 | 796,66 |

**Osnovna aktivnost osnovnog školstva – iznad zakonskog standarda** - u najvećem dijelu se odnosi na plaće zaposlenika u produženom boravku koje financira Grad Požega na temelju Odluke o provođenju produženog boravka u gradskim osnovnim školama, na nabavu radnih bilježnica za sve učenike koju financira Grad Požega, na materijalne rashode koji se financiraju iz prihoda za posebne namjene, na rashode iz projekta Školska shema, te na materijalne rashode koji se financiraju iz vlastitih izvora i donacija.

**Osnovna aktivnost osnovnog školstva – MZO** - odnosi se na rashode za plaće zaposlenika koji su financirani iz državnog proračuna, na rashode za besplatnu užinu za sve učenike koju financira Ministarstvo, te za nabavu udžbenika.

**Nabava opreme** – odnosi se na nabavu opreme potrebne za rad koja se financira iz vlastitih izvora i prihoda za posebne namjene

**Nabava knjiga** – odnosi se na troškove nabave udžbenika i lektire koji se financiraju iz pomoći (MZO).

***Pokazatelji uspješnosti kroz zadane ciljeve:***

***Produženi boravak*** - glavni cilj je produženi dnevni rad nakon redovite prijepodnevne nastave za učenike prvih i drugih razreda. Omogućiti djetetu pun život i otkriti njegove/njezine pune potencijale kao jedinstvene osobe, razvoj kao socijalnog bića kroz život i suradnju s ostalima kako bi doprinijela/doprinio dobru u društvu te pripremiti dijete za daljnje obrazovanje i cjeloživotno učenje (učiti kako učiti).

Tijekom školske godine 2022./2023. u produženom boravku je boravilo 69 učenika, a od rujna 2023. boravilo je 65 učenika.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Broj učenika u produženom boravku* | *Zadržati broj korisnika* | *Korisnik* | *64* | *68* | *68* | *69* |

***Školska užina*** *-* glavni cilj je unaprjeđenje i poboljšanje načina prehrane učenika te poboljšanje i razvoj pravilnih prehrambenih navika kod djece i mladih. Jedan od ciljeva je promocija pravilnih prehrambenih navika, sigurnost i usklađenost s propisima, prikladnost obroka u odnosu na potrebe, i to ne samo u odnosu na nutritivne karakteristike recepata i predložene hrane, načina termičke obrade, već i u odnosu na organoleptička svojstva, razuman odnos između kvalitete i cijene.

Tijekom 2022./2023. g. školsku užinu je koristio 481 učenik, a od rujna 2023. na užini je 468 učenika.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Broj učenika korisnika školske užine* | *Zadržati broj korisnika* | *Korisnik* | *400* | *480* | *470* | *481* |

***Županijska / regionalna natjecanja –*** glavni cilj je potaknuti učenike na sudjelovanje u dodatnoj nastavi, te u sportskim aktivnostima kako bi razvijali svoje sposobnosti, potencijale i talente.

Tijekom 2023.g. na županijskim natjecanjima u znanju sudjelovao je 50 učenika, a na županijskim sportskim natjecanjima sudjelovalo je 100 učenika.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Županijska/regionalna natjecanja* | *Zadržati broj učenika* | *Učenik* | *115* | *120* | *120* | *150* |

***Državna natjecanja –*** glavni cilj je potaknuti učenike na sudjelovanje u dodatnoj nastavi, te u sportskim aktivnostima kako bi razvijali svoje sposobnosti, potencijale i talente te se dokazali na državnoj razini u rangu sa najuspješnijim učenicima.

Tijekom 2023.g. na državnom natjecanju u znanju sudjelovalo je 10 učenika, a na državnim sportskim natjecanjima sudjelovalo je 52 učenika

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | Izvorni plan 2023. | Tekući plan 2023. | Izvršenje 31.12.2023. |
| *Državna natjecanja* | *Zadržati broj učenika* | *Učenik* | *40* | *40* | *40* | *62* |

 Voditelj računovodstva: Ravnateljica:

Silvija Soukup, dipl.oec. mr.sc.Lidija Pecko